|  |  |  |  |
| --- | --- | --- | --- |
| ***Environmentálny akčný plán školy:*** *ZŠ SSV, Skuteckého 8, B. Bystrica* | | | |
| **ZVOLENÁ PRIORITNÁ TÉMA:** *Potraviny* **pre certifikačné obdobie:** *2019/2020, 2020/2021*  *doschválený na 2021/2022* | | | |
| **Silné stránky** | | **Slabé stránky** | |
| Výber z dvoch jedál v ŠJ. | | Malá informovanosť učiteľov, nepedagogických zamestnancov a žiakov o možnostiach nákupu lokálnych potravín alebo bio potravín či FairTrade produktov. | |
| Často ovocie, zelenina, zdravé tyčinky ako doplnok ku strave. | | V školských potravinách nesledujeme obsah palmového oleja. | |
| Vedúca kuchyne sa snaží eliminovať plast (pudingy v skle, neplastové lyžičky). | | Veľké plytvanie potravín počas desiat a obedov. | |
| Zanietenosť niektorých zamestnancov školy k zmene k lepšiemu. Realizovanie aj iných enviro projektov na škole. | | Priestory školy, lokalita a umiestnenie školy. | |
| **EAP písomne schválil: Zuzana Gallayová** | | **Dátum schválenia: 16. 2. 2020**  **Dátum doschválenia 1.12.2020** | |
| **CIEĽ 1:** Zvýšiť množstvo regionálnych produktov v školskej jedálni o 10% do konca marca 2022.  *(pozn.: na základe auditu východiskový stav 50 % už používajú)* | | | |
| **Aktivity** | **Zodpovedná osoba a termín** | **Indikátor /**  **Ukazovateľ úspechu** | **Monitoring / Postupujeme podľa plánu?** |
| AKTIVITA 1  Oboznámiť žiakov a celú školskú komunitu o teórií a praktických nápadoch na tému „To čo jeme, ovplyvňuje svet!“ | Zodp: P. Ridzoňová  učitelia predmetov  zaoberajúcich sa  problematikou  poľnohospodárstva  a potravín, ktorý majú  v iŠVP zahrnutú  spomínanú tému (GEG,  ETV, OBN, CHE, VLS)  členovia kolégia  žiaci I. a II. stupňa  T: priebežne | - 9 portfólií vytvorené žiakmi I.  a II. stupňa   * tvorba portfólií žiakmi celej školy v rámci jedného ročníka, jedno portfólio | Rozhodli sme sa vytvoriť jedno elektronické portfólio na internetovej stránke našej školy, aby sme neplytvali zbytočne papierom a nezaťažovali sa administratívnou stránkou, ale skôr tou praktickou a plnili jednotlivé aktivity. Naše výstupy sú zverejnené na web stránke a budú aktualizované: **ZŠ SSV BB – O škole – Projekty – Zelená škola**  **alebo ZŠ SSV BB – Novinky**  Neustále dopĺňame informácie a informujeme rodičov, žiakov a kolegov našej školy. |
| AKTIVITA 2  Vyskúšať si nové recepty: výroba tvarohu, bryndze, kváskového chleba, hrudky, medovníkov ...  Farmárske trhy na škole.  Súťaž o vypestované bylinky. | Zodp: P. Ridzoňová  členovia kolégia  T: marec 2021 | * zúčastnených 60 žiakov * na hodinách varenia bude zhotovená fotodokumentácia minimálne 2 sezónnych receptov, ktoré vymysleli   žiaci IX.A a IX.B triedy   * dohodnutie s vedúcou kuchyne a s kuchárkami o zaradenie jedál do ŠJ * online verzia: zapojených z jednej triedy minimálne 2 žiaci, ktorí natočia video a zhotovia fotografie receptov a prípravy veľkonočných jedál * január vyhlásená súťaž: Pestujeme bylinky na Farmarské trhy, z každej triedy minimálne 1 žiak. Popis pestovania + fotodokumentácia. | 20.9. a 22.9. 2021 sme so žiakmi na hodine techniky pripravili domáce bryndzové, vajíčkové a mrkvové nátierky. Rešpektovali sme lokálnych predajcov/dodávateľov. Žiaci si priniesli vlastný upečený kváskový chlebík, domáce vajíčka a bryndzu. Uhorky, cibuľu a pažítku zo záhrady. Paradajky zbierali aj zo záhonu pod školským ihriskom, ktorých priesady sadili v júni s pani učiteľkou ešte naši minuloroční deviataci. Chceli sme hlavne poukázať na sezónnosť a kvalitu plodov, ktoré nám rastú na jeseň.  Žiaci 2.B triedy si dňa 10.12. 2021 v rámci predvianočnej atmosféry zdobili v triede vlastné vyrobené medovníčky. Vymýšľali rôzne motívy a ozdôbky, aby boli čo najkrajšie.  Síce sme v tomto období nemohli zrealizovať Farmárske trhy, tak sa aspoň žiaci, rodičia a učitelia 3.A triedy zapojili do výzvy:  "PEČIEME ZDRAVOTNÍKOM". Doma rodičia a učitelia pripravili rôzne druhy cesta, ktoré deti v škole upiekli a ozdobili. Pripravili tak 4 plné krabice suchého vianočného pečiva, ktoré putovali na ODDELENIE INFEKTOLÓGIE a na oddelenie KLINICKEJ MIKROBIOLÓGIE v Rooseveltovej nemocnici.  Ak bude vhodná situácia, týždeň pred Veľkou nocou 2022 sa uskutoční príprava Farmárskych trhov na škole, pri ktorých si žiaci vyskúšajú: výrobu tvarohu, bryndze, kváskového chleba, hrudky, medovníkov... Akcia bude spojená so Swapom a infostánkom či ukončením trojročného certifikačného obdobia Zelenej školy. |
| AKTIVITA 3  Zistiť, aké lokálne produkty sa predávajú priamo v našom regióne, vytvoriť mapu lokálnych predajcov, zorganizovať farmársky trh v škole. | Zodp.: P. Ridzoňová  K. Števčinová  D. Javorčíková  členovia kolégia  T: apríl 2021 | - informovať vedúcu ŠJ,  pedagogických  a nepedagogických  zamestnancov  o možnostiach lokálnych  predajcov v okolí BB   * pokúsiť sa o zaradenie aspoň 2 dodávateľov potravín do ŠJ možné až po odsúhlasení riaditeľky a vedúcej ŠJ | 25.11. 2021 si kolégium Zelenej školy prichystalo ochutnávku lokálnych nátierok bez palmového oleja k Medzinárodnému dňu bez mäsa a dňu práv zvieraťa a s tým spojenú rozhlasovú reláciu.  Na hodinách techniky žiaci prichystali mapu lokálnych predajcov v BB kraji, ktorá bude zverejnená na hlavnej nástenke vstupe do školy. |
| AKTIVITA 4  Preskúmať možnosti pre školskú jedáleň, ako priamo nakupovať od miestnych farmárov a rešpektovať pritom lokálne podmienky. | Zodp.: P. Ridzoňová  E. Haringová  Z. Sedláčeková  K. Števčinová  členovia kolégia  T: máj 2022 | Vedúca ŠJ spolu s vedením školy preskúmali možnosti pre ŠJ, ako nakupovať od miestnych odoberateľov. Začali sme odoberať pečivo od SOŠ pod Bánošom a mliečne výrobky od Mliekarne Selce. Vedúca ŠJ má k doloženiu všetkých dodávateľov, ktorých väčšina je práve zo SR. |
| AKTIVITA 5  Zorganizovať exkurziu na ekologickú farmu: Mliečna farma Jozefa Hiadlovského v Slovenskej Ľupči. Výhody ekologického hospodárenia. | Zodp.: P. Ridzoňová  členovia kolégia  vybraní žiaci VI.A,  VI.B, VI.C, VII.A, VII.B  T: máj 2021 | * zúčastnených 60 žiakov * na webstránke školy zverejnená reportáž s vlastnou fotodokumentáciou z exkurzie * tvorba interview žiakmi   žiaci si pripravia 10 otázok pre farmárov | 4. 10. a 22. 10. 2021 sa žiaci 6.A a 6.B triedy zúčastnili biologickej exkurzie. Navštívili ekologickú farmu rodiny Hiadlovských v Slovenskej Ľupči. Mali možnosť vidieť intenzívne hospodárstvo v praxi a agroturizmus, dozvedeli sa o výrobe mliečnych výrobkov a o hospodárstve. Mohli nakŕmiť malé teliatka a vidieť špeciálneho robota na dojenie kráv, prípadne si vyrobiť si tvarohové srdiečko z odhriateho mlieka. Pre žiakov bol pripravený obed z lokálnych sezónnych potravín priamo z hospodárstva. Farma je známa tým, že podporuje lokálny trh a dodávateľov. Majiteľov veľmi potešilo, že už tak mladí žiaci sa zaujímajú o túto problematiku, ktorí mali veľmi veľa otázok.  Učenie v prírode  23.9. 2021 využili naši druháci, aby sa mohli učiť priamo v prírode. Navštívili dedinu Povrazník. Mali možnosť navštíviť hospodársky dvor, kde si nielen prezreli domáce zvieratká, ale ich aj nakŕmili a všeličo zaujímavé sa o nich podozvedali. Pani Miklošová pripravila pre deti úlohy na zmyslové poznávanie prírody. Určovali plody podľa chuti, vône, hmatu, hľadali ich na obrázku, v piesňach, v hádankách. Spoznali však aj množstvo rastliniek, o ktorých dosiaľ ani nepočuli. Napr. citrónová verbena, ačokča, stevia, yzop, krasuľka, moruša, mišpuľa, drienka, bavlník, limetka, škoricovník, ginkgo, muchovník, hlošina.... Videli aj známu klasiku: rôzne druhy rajčín, paprík, černice, jahody, jabĺčka, fazuľu, tekvice, bylinky. Nemenej zaujímavé však bolo ich ochutnávanie. Popri tom sa deti podozvedali mnohé zaujímavosti o ich pestovaní, či spracovaní. Naši druháčikovia zakončili svoj deň plný dojmov a zážitkov v keramickej dielni nákupom suveníro. |
| **CIEĽ 2:** Znížiť množstvo palmového oleja v desiatach žiakov o 20% do konca šk. roka 2021/2022.  *(pozn. aktuálny stav 70 % zastúpenie v desiatach žiakov)* | | | |
| **Aktivity** | **Zodpovedná osoba a termín** | **Indikátor /**  **Ukazovateľ úspechu** | **Monitoring / Postupujeme podľa plánu?** |
| AKTIVITA 1  Sprostredkovať informácie o problémoch súvisiacich s palmovým olejom v rámci predmetu biológia. | Zodp.: P. Ridzoňová  triedni učitelia I. st.  členovia kolégia  T: september 2020  T: priebežne podľa potrieb a učebných osnov v predmete biológia | * týždeň bez palmového oleja * na hodinách biológie bude p. učiteľkou prezentovaná problematika palmového oleja u žiakov II. stupňa * zúčastnení všetci žiaci II. stupňa | S vybranými žiakmi 7. ročníka sme sa stretli po vyučovaní a rozobrali sme problematiku palmového oleja dňa 1.10. 2020. Rozprávali sme sa o rovesníckom vzdelávaní a jeho príprave.  Žiaci 7. ročníkov, konkrétne deviati žiaci si pripravili rovesnícke vzdelávania dňa 14.10. 2020.  Náš výstup:  <https://bbonline.sk/deti-zo-zs-ssv-rozoberali-problematiku-fair-trade-ci-palmoveho-oleja-zasadit-si-mohli-aj-svoj-strom/>  26.11. 2021 si žiaci 7. a 8. ročníkov opätovne pripravili rovesnícke vzdelávanie, tento krát však v cudzích jazykoch. Na škole sa organizovala Eko výzva: „Jeme zdravo, žijeme zdravo“. |
| AKTIVITA 2  Zistiť, ktoré výrobky obsahujú i neobsahujú palmový olej. | Zodp.: P. Ridzoňová  žiaci VII.A, VII.B  T: september 2020  T: september 2021 | * zúčastnených 20 žiakov * napísať zoznam a vystaviť ho na nástenke Zelenej školy (+ podnietiť deti, aby si odfotili ako ťaháky do mobilov) | 14. 10. 2020 žiaci 7.A a 7.B triedy počas rovesníckeho vzdelávania vyzvali žiakov aby si počas ich výstupu vybrali desiaty, každý sa mal zamyslieť či ich desiata obsahuje alebo neobsahuje palmový olej.  Žiakom bola odporučená mobilná aplikácia Palm Oil Scanner, ktorá vie odhaliť prítomnosť palmového oleja v potravinách. Vo svojich prezentáciách mali najznámejšie produkty vyobrazené na obrázkoch, ktoré obsahujú palmový olej.  9.6. 2020 si žiačky 7.B triedy pripravili rozhlasovú reláciu na problematiku palmového oleja a Fair Trade. Žiačky 7.C triedy vyhotovili plagátiky s potravinami, ktoré obsahujú palmový olej, tie boli vyvesené na biologickej nástenke našej školy. Záleží nám na tom, aby sme nepodporovali fyzickú prácu detí v chudobných krajinách a aby sme podporovali našich slovenských dodávateľov. Skúsme spoločne viac čítať etikety na potravinách a všímať si čo konzumujeme a či to neškodí prírode, nám, alebo iným ľuďom. |
| AKTIVITA 3  Urobiť si prehľad o desiatach, ktoré si deti prinesú do školy a zistiť či sa v zozname nachádza aj palmový olej. Vymyslieť alternatívy, ktoré neobsahujú palmový olej. Odkomunikovať rodičom výsledky analýzy desiat a alternatívy. | Zodp.: P. Ridzoňová  členovia kolégia  T: priebežne | * zapojených 250 žiakov * potravinové hliadky a poradenstvo žiakov z kolégia, ktoré budú kontrolovať a hľadať možné alternatívy desiaty žiakov, ktoré žiaci dostávajú k obedom v ŠJ | Do aktivity sme zapojili žiakov 5. A a 5.B triedy v týždni 12. – 16. 10. 2020. Okrem prehľadoch desiat sme monitorovali aj obedy. A sledovali sme aj množstvo skonzumovaného mäsa počas týždňa.  V dňoch 24. – 26.11. 2021 sa uskutočnilo vyhlásenie Eko výzvy: „Desiaty a Mikuláš bez palmového oleja“. Žiaci I. stupňa na hodinách aj v ŠKD kreslili a vyhľadávali potraviny s palmovým olejom.  Výstup:  <https://bbonline.sk/sladky-mikulas-ale-bez-palmoveho-oleja/> |
| AKTIVITA 4  Opätovné monitorovanie desiat žiakov po určitom období vzdelávania ich v problematike palmového oleja.  Vyhotovenie našich výsledkov formou grafu. Výsledky budú zverejnené na internetovej stránke našej školy. | Zodp.: P. Ridzoňová  členovia kolégia  T: priebežne | * zapojených 250 žiakov * potravinové hliadky a poradenstvo žiakov z kolégia, ktoré budú kontrolovať a hľadať možné alternatívy desiaty žiakov, ktoré žiaci dostávajú k obedom v ŠJ | Zatiaľ nesplnená aktivita. |
| AKTIVITA 5  Zhotoviť plagáty so zoznamom výrobkov obsahujúcich a neobsahujúcich palmový olej. | Zodp.: P. Ridzoňová  členovia kolégia  žiaci V.A, V.B, VI.A,  VI.B, VI.C  T: december 2021 | * 120 zapojených žiakov   na hodinách výtvarnej, etickej, občianskej výchovy vytvoriť zaujímavé letáčiky a plagáty: „Potraviny bez palmového oleja.“ Informovanie všetkých rodičov. | Žiaci I. stupňa vyhotovili plagáty s výrobkami obsahujúcimi palmový olej a tie, ktoré neobsahujú. Plagáty budú použité pri tvorbe Ekokódexu a pri hodnotiacej návšteve Zelenej školy, taktiež budú zverejnené na web stránke našej školy. |
| **CIEĽ 3:** Začleniť tému potraviny/poľnohospodárstvo a problematiku Fair Trade do minimálne 3 vyučovacích predmetov na ZŠ do konca roka 2021/2022. | | | |
| **Aktivity** | **Zodpovedná osoba a termín** | **Indikátor /**  **Ukazovateľ úspechu** | **Monitoring / Postupujeme podľa plánu?** |
| AKTIVITA 1  World fair trade day Férové raňajky. | Zodp.: P. Ridzoňová  členovia kolégia  T: október 2020 | * zúčastnených 120 žiakov * kolégium pripraví raňajky pre svojich spolužiakov z fair trade alebo lokálnych bio výrobkov k Svetovému dňu výživy * pripraví dotazník o spokojnosti pre svojich spolužiakov * rozhlasová relácia k Svetovému dňu výživy s využitím fair trade informácií | V dňoch 14. – 16. 10. 2020 sa na našej škole uskutočnili Dni zdravej výživy.  14. 10. žiaci siedmych ročníkov mali rovesnícke vzdelávanie na tému: Zelená škola, Fair Trade a dôsledky využívania palmového oleja.  15. 10. 2020 žiaci šiestych ročníkov prezentovali svoje vymyslené básne na sezónne a regionálne potraviny – ovocie a zelenina a na Fair trade výrobky.  Výstupy z nasledovných dní boli:  Článok v BB online – Deti zo ZŠ SSV rozoberali problematiku Fair Trade, či palmového oleja. Zasadiť si mohli aj svoj strom: [**https://bbonline.sk/deti-zo-zs-ssv-rozoberali-problematiku-fair-trade-ci-palmoveho-oleja-zasadit-si-mohli-aj-svoj-strom/**](https://bbonline.sk/deti-zo-zs-ssv-rozoberali-problematiku-fair-trade-ci-palmoveho-oleja-zasadit-si-mohli-aj-svoj-strom/)    Druhým výstupom bol rozhovor v rádiu RTVS, ktorý vieme v MP3 formáte dodať hodnotiacej návšteve.  V dňoch 24. – 26.11. 2021 sa uskutočnilo vyhlásenie Eko výzvy: „Desiaty a Mikuláš bez palmového oleja“.  26.11. sa žiaci mohli dozvedieť od svojich spolužiakov viac o projekte Zelená škola, o význame lokálnosti, či sezónnosti potravín, či zopakovať vedomosti z biológie o zdravom životnom štýle, o poruchách príjmu potravy, či o zásadách správneho stravovania, a to všetko v cudzom jazyku – AJ, NJ, RJ. Prezentovanie projektov prebiehalo počas hodín biológie, geografie, občianskej náuky, etickej či telesnej výchovy. |
| AKTIVITA 2  Čo je fair trade? – rovesnícke vzdelávanie. | Zodp.: P. Ridzoňová  žiaci IX.A, IX.B  T: november 2020  T: november 2021 | * v rámci jedného týždňa bude prebiehať prezentovanie projektov žiakov o zdravej výžive, dôležitosti dodržiavania sezónnosti, vysvetlenie pojmu fair trade a možnostiach náhrady palmového oleja * školiť budú žiaci vyšších ročníkov IX. A a IX. B, ktorí budú preškolení p. učiteľkou Ridzoňovou (deviataci našej školy si musia vyberať tzv. ročníkové projekty na ktorých pracujú počas celého školského roka) * počas týždňa budú prebiehať environmentálne výučbové programy (žiaci 9. ročníka lektorovať bude 6 žiakov) |
| AKTIVITA 3  Pripraviť záverečnú prezentáciu k téme a infostánok v priestoroch školy: v infostánku sa budú prezentovať výstupy z jednotlivých aktivít na tému potraviny. | Zodp.: P. Ridzoňová  triedni učitelia  členovia kolégia  T: apríl 2022 | * 60 žiakov zapojených do aktivity * fotodokumentácia k téme „potraviny“ * informovanie rodičov, učiteľov, vedenie a širokú verejnosť o aktivitách, ktoré počas dvojročného obdobia prebiehali | Plánované na apríl 2022, radi by sme akciu uskutočnili s regionálnymi trhmi a Swapom. Každý rok však informujeme rodičov čo sa na škole deje v rámci web stránky našej školy.  Každý rok žiaci štvrtých a deviatych ročníkov prezentujú pred vedením školy a rodičmi ročníkové projekty na ktorých pracujú celý rok. Je to ich záverečný výstup.  18.6. 2021 žiaci 4. ročníka prezentovali svoje ročníkové projekty na vybrané témy z rôznych oblastí. Pripravili si hodnotné prezentácie, ktoré vyjadrovali ich špecifický záujem. Cieľom projektov je, aby sa žiaci učili nielen vystupovať, ale i počúvať, aktívne diskutovať a argumentovať. Tento ročník prezentácií bol nad očakávanie úspešný a venovali sa aj problematike Životného prostredia, ohrozenia druhov rastlín a živočíchov v Amazonskom dažďovom pralese. Dopad na spoločnosť a nevhodné zaobchádzanie s ľuďmi pri pestovaní v zahraničí a odstránenie z nášho jedálnička palmový olej. |
| **CIEĽ 4:** Pokračovať v pravidelnom monitorovaní a aktivitách zameraných na tému „Odpad“ z predchádzajúceho certifikačného obdobia. | | | |
| **Aktivity** | **Zodpovedná osoba a termín** | **Indikátor /**  **Ukazovateľ úspechu** | **Monitoring / Postupujeme podľa plánu?** |
| AKTIVITA 1  Pravidelné monitorovanie separácie papiera v triedach. | Zodp.: triedni učitelia  J. Černák  V. Tóthová  T:počas celého roka | * celá školská komunita * dvakrát do roka sa škola zapája do pravidelného zberu papiera | Zber papiera prebieha pravidelne každého pol roka. Výsledky zberu sú vždy zverejnené na internetovej stránke našej školy. |
| AKTIVITA 2  Vykonať „Eko poradenstvo“. | Zodp.: P. Ridzoňová  členovia kolégia  T: priebežne počas celého  roka | * zúčastnené triedy I. a II. ročníka * členovia kolégia budú navštevovať triedy a robiť o nich zápisy (plytvanie svetlom, plytvanie vodou, zeleň v triede, čo sa nachádza vo vašom koši, aké používate fľaše na vodu, ako máte uloženú desiatu a pod.)\* * na stretnutiach kolégia zhodnotíme reálny stav tried I. a II. stupňa * kolégium poradí obsahovo - tvorba plagátikov v triedach, v čom sa majú zlepšiť. Behom ďalších mesiacov opätovné návštevy tried a poradenstvo | „Eko poradenstvo“ sa vykonávalo behom certifikačného obdobia cca 5 krát. Žiaci nechodili do školy prezenčne, nebolo možné miešanie žiakov po triedach. Počas nasledujúceho obdobia chceme opätovne zmonitorovať stav jednotlivých tried. Myslíme si však, že separovanie odpadu prebieha na škole vynikajúco o čom svedčia aj názory pani upratovačiek, ktoré sledujú v košoch na chodbách separovanie odpadu. Žiaci jednotlivých tried nenosia do školy jednorazové fľašky či jednorázové obaly. Triedime papier. Vytvorili sme tabuľkový systém s kolégiom, kde sme sledovali: energiu, poriadok v triede, zeleň v triede a ich starostlivosť. Zo sledovaných ukazovateľov nám vyšlo, že najväčší problém je v energiách, kde žiaci nevypínajú svetlá počas prestávok alebo keď nie sú v triede, poprípade majú zapnutú IKT tabuľu, keď to nie je potrebné. Uvažujeme preto, že ak získame vlajku Zelenej školy, budeme sa v nasledujúcom certifikačnom období venovať téme: „Energia“.  Urobili sme preto alternatívu v októbri 2021 triedy medzi sebou súťažili. Najprv to bol kvíz o správnom stravovaní, potom vyprodukovanie čo najmenšieho odpadu v triede a priebežne od septembra sadenie stromčekov. Najviac bodov získala 1.A trieda, na 2. mieste sa umiestnila 2.A trieda, na 3. mieste 3.B trieda a na 4. mieste boli dve triedy - 3.A a 6.B trieda. Výsledky zverejnené na web stránke našej školy. |
| AKTIVITA 3  Swap výmena oblečenia ako nový trend žiakov. | Zodp.: D. Javorčíková  K. Števčinová  Žiaci IX.A, IX.B  T: december 2021 | * celá školská komunita * počas prestávok, výmena alebo darovanie oblečenia žiakmi, ktorí už to svoje nepotrebujú | Bola pripravená akcia, ktorá sa mala konať dňa 4.11. 2021, z dôvodu zhoršenia epidemiologickej situácie sa akcia presunula na neskôr. |
| AKTIVITA 4  Pripraviť tvorivé dielne:  „Dajme starým veciam nový šat.“  Súčasť farmárskych trhov pred Veľkou nocou. | Zodp.: D. Hudecová  triedni učitelia I. st.  vedúca ŠKD  M. Sendeková  T: marec 2021 | * 120 žiakov, ktorí sa zúčastnia tvorivých dielní * výrobky si budú môcť zakúpiť žiaci a rodičia na „Vianočnej burze“ z ktorej výťažok bude venovaný nemocniciam | Deti v ŠKD sa zapojili do aktivít a vyrábali výrobky z recyklovateľných materiálov. Dali veciam druhú šancu dňa 14.10. 2021. Vytvorili po chodbách školy krásnu výstavku.  European Christmas Tree Decoration Exchange je názov projektu, do ktorého sa zapojila aj naša škola. V rámci projektu Zelenej školy a Erasmus+.  Žiaci vyrábali ozdoby na vianočný stromček z prírodnín a recyklovateľného materiálu, potom tieto darčeky vymenili so žiakmi z iných krajín Európy a vyzdobili nimi svoj školský vianočný stromček. Tento návrh prišiel od vedenia školy, keďže už druhý krát bola zrušená vianočná burza a nechceli sme, aby výrobky skončili zapadnuté prachom v kabinetoch či v koši. Takto sme spríjemnili vianočnú atmosféru aj iným žiakom mimo Slovenska. |
| AKTIVITA 5  Návšteva čističky odpadových vôd pri príležitosti Dňa vody. | Zodp.: P. Ridzoňová  žiaci VII.A, VII.B  T: máj 2022 | * 60 žiakov, ktorí sa zúčastnia na webstránke školy zverejnená reportáž s vlastnou fotodokumentáciou z exkurzie | ČOV vo Zvolene sme navštívili 30.4. 2019 so žiakmi siedmeho ročníka. Žiaci mali možnosť vidieť proces čistenia vody, pracovné podmienky na čističke a boli poučení o tom, aký odpad by sa nemal dostávať do kanalizácie. Exkurzia sa uskutočnila v súlade s EAP ZŠ.  Ak súčasná epidemiologická situácia dovolí realizovať exkurzie na jar 2022 sa noví žiaci 7. ročníka opätovne budú zúčastňovať tejto exkurzie, keďže bola veľmi prínosná a zaujímavá. |

Ďalšie témy a aktivity môžu byť zaraďované podľa aktuálnej potreby v jednotlivých triedach a podľa ponuky jednotlivých centier a iných odborníkov.

\*kancelária Zelenej školy odporúča pri realizácii ísť skôr do poradenstva ako do represií

Príloha 1: potrebné informácie aj s fotodukumntáciou nájdete na web stránke: <https://zsssvbb.edupage.org/news/>

* Novinky
* O škole – Projekty – Zelená škola

**Ďalšie „eko aktivity“ realizované v období 2020 – 2022 súvisiace s programom Zelenej školy:**

1. **Sadenie stromov a kríkov**: Aktivita projektu Erasmus+ sa na našej škole stretla s pekným prírastkom zasadených stromčekov. Spolu sme zasadili 57 drevín. Najviac sadili rodičia a deti 1.A triedy, a to 15 drevín, na druhom stupni sa podarilo zasadiť najviac stromčekov 6.B triede, a to 5. Pri ihrisku sme vysadili 2 jedlé gaštany.
2. **Zber gaštanov**: každý rok žiaci našej školy zbierajú gaštany pre Lesy SR.
3. **Ako vyrobiť voskoobaly**? – Cez internet budú učiť ako si vyrobiť voskoobaly: <https://www.youtube.com/watch?v=U612rYiliSM>
4. **Hodina Zeme:** 27.3. sme na hodinu vypli osvetlenie vo svojich domácnostiach. Osvetlenie je len symbolické, vyjadruje vieru v pozitívnu zmenu. Hodina Zeme však už nie je o jednej hodine ročne. Pomôcť našej planéte môžete vo svojom každodennom živote.
5. **Urob každý deň Dňom Zeme – SVETOVÝ DEŇ ZEME** sa začal oslavovať v roku 1970 ako reakcia na rozsiahle poškodzovanie životného prostredia. Deň Zeme 22. apríl, je už viac ako 50 rokov venovaný našej planéte. V tento deň sme preto aj my otvorili výzvu pre deti a rodičov našej školy: „**Spoločnými krokmi ku zdraviu“**. Dva mesiace sme kráčali čo najviac. Chodili sme do školy, aspoň časť cesty pešo a všetky kroky našej školy sme si nakoniec zrátali. Urobili sme niečo pre seba aj našu planétu.
6. **Čiastočné zatmenie Slnka:** 10. júna sa piataci a šiestaci zúčastnili na pozorovaní čiastočného zatmenia Slnka. Deviataci prichystali k tejto téme príklady pre piatakov. Výsledkom nášho pozorovania bude zbierka úloh z matematiky ako súčasť našich projektových výstupov.
7. **Turistika a čistenie prostredia:** Šiestaci sa 16. októbra vybrali, na náročnú trasu - Donovaly - Šachtičky - Sásová, kedy popri turistike vyčistili prostredie od nečistôt, ktoré tam zanechali nezodpovední turisti. Našťastie tých smetí nebolo veľa. Horšie to bolo, keď sa priblížili viac k mestu. Deti ukázali, že im na prírode záleží a takto prospešne využili nádherný jesenný deň.
8. **Z vypestovanej lufy - ekologické hubky:** Žiaci 7.B a 8.A sa v zapojili aj do výroby ekologických hubiek z lufy, ktorú sami vypestovali.